Video: Mense is nog inherent goed, wys eksperimentFoto: Skemskoot uit video. Ons vertroue in die mens en dat hy inherent goed is, word elke dag getoets. Mens wonder soms of daar nog hoop is vir die samelewing. ŉ Sosiale eksperiment in Los Angeles, Amerika, het bewys dat daar wel nog hoop is. Nog baie. “Gee wat jy kan, vat wat jy benodig”. Só lees ŉ groot swart bord in Union Station, ŉ besige treinstasie in Los Angeles. Daar is ŉ klomp 1 dollar note vasgesteek aan die bord en verbygangers kan na hartelus van die geld vat. Mens sou dink dat die geld binne ŉ paar minute opgeraap sou word, maar die siklus van “vat en gee” het net aangehou. Volgens die Huffington Post het verskeie mense geld aan die bord vasgesteek, sonder om te vat. Wat bewys dit nou eintlik? Dis seker nie konkrete bewyse nie, maar dit wil tog voorkom of mense nog bereid is om te gee, sonder om iets in ruil te verwag. Lees die berig op Huffington Post se webwerf.